text: শ্রাবন্তীকে কটাক্ষ করলেন অঙ্কুশ! শ্রাবন্তীকে কটাক্ষ করলেন অঙ্কুশ! – CBC
  মাঠে নেমেছেন একাধিক তারকা, পশ্চিমবঙ্গের বিধানসভা নির্বাচন উপলক্ষে তাঁদের এই মাঠে নামা। তাদের মধ্যে অনেকে পছন্দের দলে যোগ দিয়েছেন । কেউ আবার করেছেন দলবদল। সব মিলিয়ে টলিউড তারকাদের দলবদলে এবারের নির্বাচনে বাড়তি আলোচনা যোগ করেছে।
  সম্প্রতি তৃণমূল কংগ্রেসে যোগ দিয়েছেন কৌশানী মুখার্জি, কাঞ্চন মল্লিক, রাজ চক্রবর্তী, সায়নী ঘোষসহ অনেকে। আবার তৃণমূল ছেড়ে বিজেপির পতাকা হাতে নিয়েছেন রুদ্রনীল ঘোষ, হিরণ। নতুন করে বিজেপিতে যোগ দিয়েছেন শ্রাবন্তী, পায়েল সরকার, যশ দাশগুপ্ত।
  শ্রাবন্তীর দলবদলের খবর প্রকাশ্যে আসতেই নেট দুনিয়ায় বোমা ফাটিয়েছেন অঙ্কুশ। টুইটারে পরোক্ষভাবে কটাক্ষ করেছেন অভিনেত্রীকে। লিখেছেন, 'আমিও ভাবছিলাম কোনো পাওরিতে (পার্টিতে) যোগ দিই? বুঝলাম আমার দ্বারা হাউজ পাওরি ছাড়া আর কিছু হবে না। তাও সেটা যদি অন্য কেউ স্পনসর করে।'
  তারকাদের দলবদলের মধ্যেই একবার গুঞ্জন উঠেছিল অঙ্কুশের রাজনীতিতে আসার। যদিও সে গুঞ্জনকে তুড়ি মেরে উড়িয়ে দিয়েছেন এ অভিনেতা। ভারতীয় গণমাধ্যমকে জানিয়েছিলেন, তার বাড়িতে কোনো দলের নেতা পা রাখেননি। রাজনীতির কিছুই বোঝেন না তিনি। তাই রাজনীতির মাঠে ভাগ্য পরীক্ষা করার ইচ্ছা নেই তার।